CELEX: C2005/229/19
Language: da
Date: 2005-09-17 00:00:00
Title: Sag C-293/05: Sag anlagt den 20. juli 2005 af Kommissionen for De Europæiske Fællesskaber mod Den Italienske Republik

17.9.2005   
            
            
               DA
            
            
               Den Europæiske Unions Tidende
            
            
               C 229/9
            
         Sag anlagt den 20. juli 2005 af Kommissionen for De Europæiske Fællesskaber mod Den Italienske Republik
   (Sag C-293/05)
   (2005/C 229/19)
   Processprog: italiensk
   Ved De Europæiske Fællesskabers Domstol er der den 20. juli 2005 anlagt sag mod Den Italienske Republik af Kommissionen for De Europæiske Fællesskaber ved Sara Pardo Quintillan og Donatella Recchia fra dennes juridiske tjeneste.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Den Italienske Republik har tilsidesat sine forpligtelser i henhold til artikel 5, stk. 2, jf. artikel 5, stk. 5, i direktiv 91/271/EØF (1), idet den ikke har truffet foranstaltninger til at sikre, at byspildevand hidrørende fra byområdet bestående af flere kommuner i provinsen Varese, der er beliggende i floden Olonas afstrømningsområde, fra den 31. december 1998 er blevet genstand for mere vidtgående rensning eller en tilsvarende rensning i henhold til direktivets artikel 4.
            
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen påtaler ikke den manglende betegnelse som følsomt område af det afstrømningsområde, der dræner det sydlige Lambro-Olona område, idet en særlig procedure vedrørende denne overtrædelse er iværksat. Imidlertid udgør dette afstrømningsområde en del af et område inden for afstrømningsområdet Po, der officielt er blevet betegnet som et følsomt område.
   Således burde vandet fra byområdet i provinsen Varese, der er beliggende i floden Olonas afstrømningsområde, fra den 31. december 1998 have været genstand for mere vidtgående rensning end sekundær rensning.
   Selv om denne tidsfrist er udløbet, er byområdet i området Varese indtil nu ikke blevet forsynet med rensningsanlæg med henblik på at sikre, at spildevand fra dette byområde renses i overensstemmelse med artikel 5, stk. 2, i direktiv 91/271/EØF.
   
      (1)  Rådets direktiv 91/271/EØF af 21.5.1991 om rensning af byspildevand (EFT L 135, s. 40).